OpenLLM-France/wikimedia huggingface dataset:
# Kommunalverband besonderer Art

Una Kommunalverband besonderer Art (traduït seria Associació municipal de tipus especial) és una unitat administrativa alemanya creada en una associació d'un districte i una ciutat sense districte. Aquest concepte també s'anomena Regionalkreis o Cercle regional.
Les associacions municipals de tipus especial a Alemanya són:
* Regió de Hannover (Region Hannover) (des de l'1 de novembre de 2001), successora del districte de Hannover (1 de març de 1974 a 31 d'octubre de 2001) i l'associació municipal Gran Hannover
* Comunitat regional de Saarbrücken (Regionalverband Saarbrücken) (des de l'1 de gener de 2008), successora legal de la Comunitat urbana de Saarbrücken (1 de gener de 1974 a 31 de desembre de 2007)
* Regió de la ciutat d'Aquisgrà (Städteregion Aachen) (des del 21 d'octubre de 2009), successora legal del districte d'Aquisgrà (1 de gener de 1972 a 20 d'octubre de 2009)

## Bibliografia

* Hubert Meyer: Verfassungsrechtliche Aspekte einer Regionalkreisbildung im Flächenbundesland. 2005

## Vegeu també

* Organització territorial d'Alemanya
* Districte alemany
# Kommuna (Uliànovsk)

* Per a altres significats, vegeu «Kommuna».
Kommuna (en rus: Коммуна) és un poble (un possiólok) de l'óblast d'Uliànovsk, a Rússia, que el 2010 tenia 31 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# L'esmorzar del bebè

L'esmorzar del bebè (originalment en francès, Repas de bébé) és la primera pel·lícula familiar de la història del cinema, presentada juntament amb les altres nou que els germans Lumière exhibiren al Salon Indien del Grand Café de París el 28 de desembre del 1895.

## Argument

Al jardí de casa seva, un alegre Auguste Lumière, amb mànigues de camisa i armilla, està donant l'esmorzar a la seva filleta Andrée, mentre la seva esposa, Marguerite Winkler, asseguda a la mateixa taula que els altres dos, es pren un cafè. El bebè va fent monades; com, per exemple, agafar una galeta i fer petites ganyotes; que són rigudes pels pares.

## Importància històrica

Presentada a la mateixa sessió que La sortida dels obrers de la fàbrica, aquesta pel·lícula es destacà de les altres per ser la primera autènticament familiar; retratant un esdeveniment quotidià, viscut pels autors, amb la voluntat de tenir-ne un record.
Tot i que no era la primera on hi apareixia algun dels dos germans (es podia veure Auguste, fingint que dirigia les operacions de demolició d'un mur a, precisament, Demolició d'un mur (1895)), si que era la primera que va usar el cinema amb intencions d'ús purament personal- encara que, en aquesta ocasió, fos, excepcionalment, exhibida en públic a causa de l'òbvia novetat- anticipant el que serien les cintes que un ampli sector de la població rodaria al llarg del segle següent en formats econòmics com el 9,5mm, el 8mm i després el Súper 8, fins a arribar a les càmeres de vídeo i les darreres microcameres digitals, al segle xxi.
Estèticament, la cinta fa l'aportació, per primera vegada al cinema, del pla mitjà. Mentre totes les altres cintes de la primera sessió estaven rodades amb l'angle de tall en pla general; en el que les figures humanes apareixen de cos sencer, sense talls; a aquesta, la càmera es va situar molt més a prop, creant en l'espectador un grau més gran d'intimitat amb els personatges que es veuen a la pantalla. Alguns historiadors han assegurat que això va ser un primer pas endavant en el llenguatge cinematogràfic mentre d'altres han argumentat que no deixava de ser l'hàbil transposició d'un tipus de composició tan antiga com la pintura i que, alhora, havia estat profusament emprada a la fotografia des que es va inventar.

## Enllaços externs

* La pel·lícula al web de l'Institut Lumière Arxivat 2007-04-25 a Wayback Machine. (francès)
* L'esmorzar del bebè a YouTube
# La mies es mucha

La mies es mucha és una pel·lícula espanyola dirigida per José Luis Sáenz de Heredia en 1948, típic exemple del cinema religiós realitzat en l'època.
El film va ser un enorme èxit de taquilla en el seu moment, i va obtenir els premis del Cercle d'Escriptors Cinematogràfics i Nacional del Sindicat Nacional de l'Espectacle. Va ser rodada a Màlaga, aprofitant el paisatge i l'ambient tropical del Jardí Botànic La Concepción, sota el patrocini del seu bisbe, Ángel Herrera Oria.

## Repartiment

* Fernando Fernán Gómez - Padre Santiago Hernández
* Sara Montiel - Guyerati
* Julia Caba Alba - Teresa
* Rafael Bardem - Reverendo Carty
* Antonio Almorós - Mauro
* Enric Guitart - Sander
* Alberto Romea - Padre Daniel
* Rafael Romero Marchent - Modu
* Fernando Sancho - Claremberg

## Argument

La pel·lícula narra els infortunis del Pare Santiago (Fernando Fernán Gómez), missioner que es trasllada a la l'Índia per a exercir la seva labor apostòlica. Allí ha d'enfrontar-se a unes condicions de vida atroces i és testimoni de l'extrema pobresa en la qual viuen els nadius. La situació es veu agreujada per una epidèmia que acabarà costant-li la vida al missioner.

## Premis
### Medalles del Cercle d'Escriptors Cinematogràfics

| Categoria | Persona | Resultat |
| Millor pel·lícula | Millor pel·lícula | Guanyadora |
| Millor director | José Luis Sáenz de Heredia | Guanyador |
| Millor actor secundari | Rafael Romero Marchent | Guanyador |
| Millor actriu secundària | Julia Caba Alba | Guanyadora |

## Referències

* ↑ «Medallas del CEC a la producción española de 1949». Círculo de Escritores Cinematográficos. Arxivat de l'original el 2020-08-01. [Consulta: 8 desembre 2015].

## Enllaços externs

* Presentació de "La mies es mucha" a rtve.es
# Lake Elsinore

Lake Elsinore és una població dels Estats Units a l'estat de Califòrnia. Segons el cens del 2009 tenia 50.267 habitants.

## Demografia

Segons el cens del 2000, Lake Elsinore tenia 28.928 habitants, 8.817 habitatges, i 6.877 famílies. La densitat de població era de 330,4 habitants/km².
Dels 8.817 habitatges en un 49,2% hi vivien nens de menys de 18 anys, en un 57,5% hi vivien parelles casades, en un 13,8% dones solteres, i en un 22% no eren unitats familiars. En el 16,2% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,27 i el nombre mitjà de persones que vivien en cada família era de 3,66.
Per edats la població es repartia de la següent manera: un 36% tenia menys de 18 anys, un 9,3% entre 18 i 24, un 32% entre 25 i 44, un 16% de 45 a 60 i un 6,7% 65 anys o més.
L'edat mediana era de 29 anys. Per cada 100 dones de 18 o més anys hi havia 96,5 homes.
La renda mediana per habitatge era de 41.884 $ i la renda mediana per família de 47.563 $. Els homes tenien una renda mediana de 41.692 $ mentre que les dones 26.555 $. La renda per capita de la població era de 15.413 $. Entorn del 14,7% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Elsinore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Lake Elsinore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Lake Darby

Lake Darby és una concentració de població designada pel cens dels Estats Units a l'estat d'Ohio. Segons el cens del 2000 tenia 3.727 habitants.

## Demografia

Segons el cens del 2000, Lake Darby tenia 3.727 habitants, 1.198 habitatges, i 1.041 famílies. La densitat de població era de 422 habitants/km².
Dels 1.198 habitatges en un 53,6% hi vivien nens de menys de 18 anys, en un 72,6% hi vivien parelles casades, en un 10,4% dones solteres, i en un 13,1% no eren unitats familiars. En el 10,1% dels habitatges hi vivien persones soles el 0,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,31.
Per edats la població es repartia de la següent manera: un 33,9% tenia menys de 18 anys, un 6,1% entre 18 i 24, un 40,5% entre 25 i 44, un 17,3% de 45 a 60 i un 2% 65 anys o més.
L'edat mediana era de 30 anys. Per cada 100 dones de 18 o més anys hi havia 97,8 homes.
La renda mediana per habitatge era de 61.843 $ i la renda mediana per família de 61.474 $. Els homes tenien una renda mediana de 36.293 $ mentre que les dones 30.385 $. La renda per capita de la població era de 23.079 $. Aproximadament l'1,1% de les famílies i l'1,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Darby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lake Darby». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# La màgia de l'ordre. La novel·la

La màgia de l'ordre. La novel·la (イラストでときめく片付けの魔法, Irasuto de tokimeku katazuke no mahō) és una novel·la il·lustrada ideada per Marie Kondo, una experta en endreça de renom internacional i una icona de la cultura pop que ajuda la gent a transformar una llar desendreçada en un espai de serenor i inspiració, i dibuixada per Yuko Uramoto.
Aquest llibre tracta el mètode KonMari ideat per l'autora, un mètode que fomenta l'ordenació per categoria, no per ubicació. Insta a conservar només aquelles coses que arribin al cor de la persona i a llançar els objectes que ja no desprenguin joia. Cal agrair-los el seu servei i després deixar-los anar. És un mètode que dona una gran importància a ser conscient, introspectiu i a tenir visió de futur.
Aquest llibre és una adaptació gràfica de l'original, La màgia de l'ordre.

## Argument

El pis desendreçat i caòtic on viu la jove Chiaki és el reflex de la seva vida sentimental i la incertesa del seu futur. Però la Marie Kondo, la referència mundial de l’ordre, ajudarà la Chiaki a oblidar-se dels seus ex i a organitzar el seu espai vital amb una sèrie de lliçons tan divertides com esclaridores. Aconseguirà portar l’alegria a la seva vida?

## Publicació

L'editorial Ara Llibres va publicar aquesta novel·la en català el 18 de juny de 2018.
| Volum | Publicació | ISBN | Publicació | ISBN |
| 01 | 1 de gener de 2015 | ISBN 978-4763134271 | 18 de juny de 2018 | ISBN 978-8416915590 |

## Referències

* 1 2 3 «La màgia de l’ordre, la novel·la». Ara Llibres. [Consulta: 17 juliol 2022].
* ↑ «About the KonMari Method – KonMari | The Official Website of Marie Kondo» (en anglès). [Consulta: 17 juliol 2022].
* 1 2 Segarrenc, Llop. «Novetat de juny d'Ara Llibres: La màgia de l'ordre. La novel·la gràfica». ComiCat, 06-06-2018. [Consulta: 17 juliol 2022].
# La Malahá

La Malahá és un municipi andalús situat en la part nororiental de la comarca de Alhama (província de Granada). Limita amb els municipis de Las Gabias, Alhendín, Escúzar, Ventas de Huelma i Chimeneas.
# La Maison tranquille

La Maison tranquille és un curtmetratge mut francès del 1901 dirigit per Georges Méliès.

## Argument

Al nivell inferior d'una casa, un marit i una dona intenten menjar un àpat, però es veuen molestats constantment pel soroll de tres pensionistes al pis de dalt. Els pensionistes acaben trencant el guix del sostre, fent un forat per on roben una ampolla de vi. Un pensionista passa pel forat fins al pis inferior, i agafant un llençol i una mica de tub, es disfressa de monstre semblant a un elefant, per a sorpresa de la dona. Un oficial entra per fer front als pensionistes rebels, però és vençut amb un munt de roba de llit. Els pensionistes ballen amb triomf i construeixen una barricada contra la porta de la casa.

## Producció i llançament

Méliès actua a la pel·lícula com un dels tres pensionistes. El conjunt de dos nivells de la pel·lícula es va reutilitzar de Le Savant et le Chimpanzé, que Méliès havia fet a principis del mateix any.
La pel·lícula va ser venuda per la Star Film Company de Méliès i està numerada del 325 al 326 als seus catàlegs, on es va anunciar com a scène comique (escena còmica).

## Referències

* 1 2 Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 112, ISBN 9782732437323

## Enllaços externs

* La Maison tranquille a Internet Movie Database (anglès)
* La Maison tranquille a YouTube
# Le fond de l'air est rouge

Le fond de l'air est rouge (traduïble com a «El fons de l'aire és roig») és una pel·lícula d'assaig francesa de Chris Marker de 1977. Se centra en l'agitació política global de les dècades del 1960 i 1970, inclòs l'ascens de la Nova Esquerra a França i el desenvolupament dels moviments socialistes a l'Amèrica Llatina. Utilitzant la imatge del Gat de Cheshire de Lewis Carroll, el títol de la pel·lícula evoca una dissonància entre la promesa d'una revolució socialista global (el somriure) i la seva manca de concreció real.
El títol també és un joc de paraules: l'expressió original en francès és le fond de l'air est frais, Chris Marker va substituir l'última paraula, frais («fresc»), per rouge («roig»).

## Argument

La pel·lícula inclou entrevistes a líders comunistes francesos, estudiants i sociòlegs. La Primavera de Praga de 1968 apareix amb imatges d'un discurs de Fidel Castro en què explica el seu suport polític a la invasió soviètica de Txecoslovàquia mentre qüestiona la legalitat de l'acció. Altres seccions tracten de la Guerra del Vietnam, la guerra de guerrilles a Bolívia, l'ascens de Salvador Allende a Xile, l'enverinament de Minamata al Japó i l'escàndol Watergate als Estats Units d'Amèrica (EUA). Tanmateix, hi ha moltes referències subtils als gats al llarg de la pel·lícula, així com breus plans d'ossos rentadors.
La pel·lícula es va estrenar a l'Estat francès el 23 de novembre de 1977 amb una durada de quatre hores. Es va estrenar amb el subtítol de Scènes de la Troisième Guerre mondiale (1967-1977). Va ser reeditada per Marker el 1993 i es va reduir a dues parts d'una hora i mitja cadascuna, la primera titulada Les Mains fragiles i la segona titulada Les Mains coupées. La pel·lícula es va estrenar als cinemes dels EUA el 2002.

## Referències

* ↑ Paredes, Israel. «El fondo del aire es rojo - Mayo del 68» (en castellà). Cinedivergente.com, 23-05-2018. [Consulta: 13 març 2022].
* 1 2 Sterritt, David «Còpia arxivada». Cineaste, 34, 4, 2009. Arxivat de l'original el 2011-09-28 [Consulta: 31 juliol 2011].
* ↑ «Traduction le fond de l'air est frais en Anglais | Dictionnaire Français-Anglais | Reverso».
* ↑ Hoberman, J. «Almost Heroes». The Village Voice, 30-04-2002. Arxivat de l'original el 2012-10-22. [Consulta: 31 juliol 2011].
# Lamnizla

Lamnizla (en àrab لمنيزلة, Lamnīzla; en amazic ⵍⴰⵎⵏⵉⵣⵍⴰ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 4.224 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Lanrigan

Lanrigan (en bretó Lanrigan) és un municipi francès, situat a la regió de Bretanya, al departament d'Ille i Vilaine. L'any 2006 tenia 119 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 123 | 132 | 128 | 107 | 104 | 108 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean Harel | |
# Lacustricola nigrolateralis

Lacustricola nigrolateralis és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Àfrica: Angola.

## Observacions

És inofensiu per als humans.

## Referències

* ↑ ITIS (anglès)
* 1 2 FishBase (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Les Sorts (Serradell)

Les Sorts és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Està situat a la dreta del riu de Serradell, al sud-est del poble d'aquest nom. És al sud-oest dels Horts i al nord-oest de Fontfreda.

## Enllaços externs

* Institut Cartogràfic de Catalunya
# Leithum

Leithum (en luxemburguès: Leetem; en alemany: Leithum) és una vila de la comuna de Weiswampach, situada al districte de Diekirch del cantó de Clervaux. Està a uns 61 km de distància de la ciutat de Luxemburg.

## Referències

* ↑ «Leithum». [Consulta: 23 setembre 2015].
# Lenard (cràter)

Lenard és un cràter d'impacte situat en la cara oculta de la Lluna, prop del pol nord del satèl·lit. Forma part de la paret del cràter Hermite, i es troba al nord dels cràters Lovelace i Froelich.
El cràter té una forma circular, amb un perfil considerablement danyat. El brocal apareix molt aplanat, marcat per nombrosos cràters petits. Al nord-est, la plataforma interior de Lenard s'uneix a través de la seva vora completament destruïda amb el sòl de Hermite. L'altura del seu contorn sobre el terreny circumdant aconsegueix els 1080 m. El seu volum és d'aproximadament 1600 km³, i el seu sòl manca d'elements notables. A causa de la seva proximitat al pol nord, gairebé sempre està a l'ombra.
La UAI li va assignar el seu nom en 2008, en memòria del físic hongarès Philipp Lenard (1862-1947).

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Lenard (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 29 juny 2018].
* «LROC :: QuickMap - Targeting Mapa LROC» (en anglès). [Consulta: 29 juny 2018].
* «The-moon.wikispaces.com: Lenard» (en anglès). Arxivat de l'original el 2018-05-31. [Consulta: 29 juny 2018].
# Land Rover Freelander

El Land Rover Freelander és un automòbil tot terreny del segment D produït pel fabricant anglès Land Rover des de l'any 1996. És un cinc places amb motor davanter transversal i tracció a les quatre rodes. Alguns dels seus rivals són l'Acura RDX, l'Audi Q5, el BMW X3, l'Infiniti EX, el Mercedes-Benz GLK i el Volvo XC60.

## Primera generació (1996-2006)

La primera generació del Freelander es va idear com el primer vehicle esportiu utilitari de la marca, i per això no tenia diferencials bloquejables ni reductora de canvis. Va estar disponible amb carrosseries de tres i cinc portes, i les seves motoritzacions eren un motor de gasolina de 1.8 litres de cilindrada i 136 CV, un gasolina amb sis cilindres en V de 2.5 litres i 174 CV, i dos dièsel de 2.0 litres.

## Segona generació (2006-present)

La segona generació de Freelander, presentada oficialment en el Saló de l'Automòbil de Londres de 2006, està basada en la plataforma del Ford Mondeo i Ford S-Max. El seu disseny exterior és molt similar al de la primera generació, tot i que són dos models completament diferents. Aquest model és l'únic tot terreny compacte en haver rebut cinc estrelles en la prova de protecció a adults en xocs de EuroNCAP.
Està disponible amb un motor de gasolina de sis cilindres en línia, 3.2 litres de cilindrada i una potència màxima de 230 CV, i amb un motor dièsel de quatre cilindres en línia, 2.2 litres i 160 CV, amb turbocompresor i injecció directa common rail.

## Referències

* ↑ Small Off-Road 4x4 Test Results - EuroNCAP